text: „Eg fái ikki lært nakran nakað. Men eg kann fáa teg at hugsa.” Við hesum orðum minnir Sokrates okkum á týdningin av at undrast og vera forvitin um lívið og deyðan og alt, sum er ímillum. Niðanfyri finnur tú fimm bøkur og tekstir til børn og ung, sum fáa teg at hugsa – og hjálpa tær at tosa við tíni børn – um lívsins størstu spurningar.
text: #000000
text: Hvør ert tú? Hvaðani kemur heimurin? Ein dagin fær Suffía eitt bræv við hesum løgnu spurningunum. Tá byrjar eitt sjáldsamt samband ímillum okkara ungu, forvitnu hetju og tann loyndarfulla heimspekingin. Spurningarnir hópa seg upp, og Suffía verður blakað út í eitt ævintýr, har hon ferðast ígjøgnum heimspekiligu søguna hjá vesturheiminum. Hon lærir eina rúgvu um teir størstu heimspekingarnar, men mest av øllum lærir hon um seg sjálva. Høvundarnir, Zabus og Nicoby, hava skapt eina undirhaldandi grafiska skaldsøgu, sum er grundað á heimspekiligu metsølubókina eftir Jostein Gaarder.
text: #000001
text: Georg er kettan hjá smádreinginum í bókini. Men nú er Georg horvin. Hví kemur hann ikki heim? Hendan vakra myndabókin egnar seg væl til eitt prát við børn um deyðan. Til børn, sum eru umleið 3-6 ár.
text: #000002
text: Les eisini: 5 framúr bøkur um fantastisk djór
text: #000003
text: Søgurnar hjá Bárði Oskarsson vekja altíð undran, og søgan um Bob, Hilbert og eitt træ er einki undantak. Hilbert og Bob eru vinir. Men Hilbert er ein snedigur snigil, og Bob veit ikki ordiliga, um hann skal trúgva øllum, sum Hilbert sigur. Til dømis, tá ið Hilbert sigur, at hann hevur verið hinumegin træið. Og als ikki, tá ið hann sigur, at hann dugir at flúgva og hevur ferðast um alla verðina, tí Hilbert hevur ongantíð verið burtur leingi ...
text: #000004
text: Bergtóra Patursson skrivar ein fastan tátt um heimspeki í barnablaðnum STROK. Í tí sonevnda heimspekiliga horninum viðger hon í hvørjum blaði heimspekina hjá Sokrates, Platon, Aristoteles og øðrum hemspekingum. Um Sartre skrivar hon: „Vit skulu ikki liva eins og øll hini gera og vænta av okkum. Vit skulu taka okkara egnu avgerðir, helt Sartre.” Bergtóra ger á henda hátt heimspekina lættari at skilja hjá bæði børnum og vaksnum.
text: #000005
text: STROK fer ókeypis til øll skúlabørn úr 4. til 7. flokki. Børn í 8. og 9. flokki hava eisini møguleika at keypa árshald, og bløðini liggja tøk á bókasøvnum kring landið. Heimspekiligi tátturin kann lesast á heimasíðuni hjá STROK.
text: #000006
text: Tvíburarnir ynskja sær eina reiggju, men mamman og pápin siga kortanei. Men hví sleppa tey ikki at fáa reiggju? Rakel Helmsdal hevur skrivað og myndprýtt hesa øðrvísi og filosofisku bók til børn, sum eru umleið 3-6 ár.
text: #000007
text: Les eisini: Barnabókin hevur ongantíð verið so umráðandi sum nú
text: #000008
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000009
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000010
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000011